এমন ভয়ানক সৌন্দর্যকে কবি ব্রাউনিং বর্ণনা করেছিলেন, “সরীসৃপীয় রূপ” (Serpentining beauty) বলে। অনেকটা বাইবেলে বর্ণিত সাপের মত, যে কিনা পুরুষের সুখ ধ্বংস করেছিলো। এমন বিধ্বংসী নারীদের কেউ কেউ আবার বিবাহ-বণিক। একের পর এক বিবাহ করে স্বামীদের নিঃস্ব রিক্ত করে ছেড়ে দেয়াই এদের কাজ। এরা যেন পতঙ্গভোগী ফুলের মতন। সুন্দর সুন্দর রং দেখিয়ে আকর্ষণ করবে। একবার বাগে পেলেই জীবন নরক বানিয়ে দেবে। বিদেশ ফেরত ধনী পুরুষকে ফাঁদে ফেলতে তাদের সংঘবদ্ধ দল থাকে। আফ্রোদিতির রূপে হুশ হারিয়েছিলো প্যারিস। তাঁকে দায়িত্ব দেয়া হয়েছিলো, হেরা, অ্যাথেন্স আর আফ্রোদিতি – এই তিন দেবীর মধ্যে সেরা জনকে নির্বাচনের। প্যারিস জ্ঞান, সম্পদ আর ক্ষমতাকে প্রত্যাখ্যান করে সেরা সুন্দরী হেলেনকে নির্বাচন করেছিলো। যার মাসুল সে দিয়েছিলো নিজের জাতির ধ্বংসের মাধ্যমে।